Industrija
Industrija je skup ljudskih djelatnosti koje su okrenute proizvodnji robe i usluga. Ipak, taj pojam obično podrazumijeva i nekakvu podjelu rada, za razliku od obrta, gdje se ista osoba može brinuti za cijeli proces: proizvodnju, prodaju i upravljanje. Prema tome, industrija obično uključuje velik broj ljudi. Industrija se dijeli u tri privredna područja ili sektora: primarni sektor - prikupljanje i neposredno iskorištavanje prirodnih resursa (sirovina, energije i određenih namirnica), sekundarni sektor - prerađivačka industrija (za sirovine), tercijarni sektor - uslužne djelatnosti (ovdje spadaju nematerijalne stvari: razni obrti, osiguranje, posredovanje, administracija, čišćenje itd.).